ประกาศกรมวิชาการเกษตรประกาศกรมวิชาการเกษตรเรื่อง หลักเกณฑ์ วิธีการและเงื่อนไขการขอและการออกใบรับรองสุขอนามัยพ.ศ. ๒๕๕๒ อาศัยอำนาจตามความในมาตรา๑๕ ฉ แห่งพระราชบัญญัติกักพืช พ.ศ. ๒๕๐๗ ซึ่งแก้ไขเพิ่มเติมโดยพระราชบัญญัติกักพืช(ฉบับที่ ๒) พ.ศ. ๒๕๔๒ และแก้ไขเพิ่มเติมโดยพระราชบัญญัติกักพืช (ฉบับที่ ๓) พ.ศ.๒๕๕๑อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ และมาตรา ๔๓ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายอธิบดีกรมวิชาการเกษตรโดยคำแนะนำของคณะกรรมการกักพืชออกประกาศไว้ ดังต่อไปนี้ข้อ ๑ บุคคลใดประสงค์จะขอใบรับรองสุขอนามัยให้ยื่นคำขอตามแบบแนบท้ายประกาศนี้ต่อพนักงานเจ้าหน้าที่ ดังนี้(๑)ใบรับรองสุขอนามัยสำหรับสารตกค้าง ให้ยื่นคำขอ ณ สำนักพัฒนาระบบและรับรองมาตรฐานสินค้าพืชหรือสำนักวิจัยและพัฒนาการเกษตร กรมวิชาการเกษตร ก่อนการส่งออกอย่างน้อยเจ็ดวัน(๒)ใบรับรองสุขอนามัยสำหรับจุลินทรีย์หรือสิ่งอื่นใดที่เป็นอันตรายต่อสุขภาพของมนุษย์ให้ยื่นคำขอณ สำนักพัฒนาระบบและรับรองมาตรฐานสินค้าพืช กรมวิชาการเกษตร ก่อนการส่งออกอย่างน้อยเจ็ดวันข้อ ๒ คุณสมบัติของผู้ขอใบรับรองสุขอนามัย๒.๑ต้องจดทะเบียนเป็นผู้ส่งออกกับกรมวิชาการเกษตร๒.๒ต้องได้รับการรับรองมาตรฐานระบบการจัดการคุณภาพการปฏิบัติทางการเกษตรที่ดีสำหรับพืช(GAP) จากกรมวิชาการเกษตร หรือมาตรฐานที่กรมวิชาการเกษตรยอมรับ โดยที่(๑)มีแปลง GAP ของตนเอง หรือเกษตรกรเครือข่าย หรือ(๒)ไม่มีแปลง GAP ของตนเอง แต่พืชส่งออกรวบรวมจากแปลง GAP ของเกษตรกร๒.๓ต้องมีโรงคัดบรรจุสินค้าที่ได้รับการรับรองคุณภาพและมาตรฐานตามหลักปฏิบัติที่ดีในการผลิตโดยกรมวิชาการเกษตรหรือมาตรฐานที่กรมวิชาการเกษตรยอมรับในกรณีไม่มีโรงคัดบรรจุสินค้าจะต้องแจ้งว่าสินค้าที่ส่งออกมาจากโรงคัดบรรจุสินค้าที่ได้รับการรับรองคุณภาพและมาตรฐานตามหลักปฏิบัติที่ดีในการผลิตโดยกรมวิชาการเกษตรหรือมาตรฐานที่กรมวิชาการเกษตรยอมรับข้อ ๓ ผู้ขอรับใบรับรองสุขอนามัยที่มีคุณสมบัติตามข้อ๒.๒ (๑) ต้องจัดทำระบบตรวจสอบย้อนกลับแผนการผลิตแผนการควบคุมระบบความปลอดภัยของพืช และการส่งออกแนบมาพร้อมกับคำขอข้อ ๔ เมื่อพนักงานเจ้าหน้าที่ได้รับคำขอตามข้อ ๑และตรวจหลักฐานหรือเอกสารตามข้อ ๒ และข้อ ๓ แล้วเห็นว่าถูกต้องและครบถ้วนและหลักฐานตามข้อ ๓เห็นว่ามีระบบการควบคุมสุขอนามัยที่มีประสิทธิภาพให้พนักงานเจ้าหน้าที่ดำเนินการดังนี้๔.๑กรณีผู้ขอได้รับการรับรองมาตรฐานระบบการจัดการคุณภาพการปฏิบัติทางการเกษตรที่ดีสำหรับพืช(GAP) ตามข้อ ๒.๒ (๑) พนักงานเจ้าหน้าที่จะออกใบรับรองสุขอนามัยให้กับผู้ขอ ตามแบบใบรับรองสุขอนามัยท้ายประกาศนี้โดยไม่ต้องไปดำเนินการสุ่มเก็บตัวอย่างพืชควบคุมเฉพาะเพื่อตรวจสารตกค้างหรือเชื้อจุลินทรีย์หรือสิ่งอื่นใดที่เป็นอันตรายต่อสุขภาพของมนุษย์๔.๒กรณีผู้ขอได้รับการรับรองมาตรฐานระบบการจัดการคุณภาพการปฏิบัติทางการเกษตรที่ดีสำหรับพืช(GAP) ตามข้อ ๒.๒ (๒)ให้พนักงานเจ้าหน้าที่หรือผู้ที่ได้รับมอบหมายดำเนินการสุ่มเก็บตัวอย่างพืชควบคุมเฉพาะเพื่อตรวจสารตกค้างหรือเชื้อจุลินทรีย์หรือสิ่งอื่นใดที่เป็นอันตรายต่อสุขภาพของมนุษย์ข้อ ๕ ผู้ขอรับใบรับรองสุขอนามัย ตามข้อ ๒.๒ (๒)ต้องปฏิบัติ ดังนี้๕.๑จัดเตรียมพืชควบคุมเฉพาะที่จะส่งออก๕.๒อำนวยความสะดวกในการปฏิบัติงานของพนักงานเจ้าหน้าที่หรือผู้ที่ได้รับมอบหมายข้อ ๖ ชนิดของสารตกค้างหรือเชื้อจุลินทรีย์หรือสิ่งอื่นใดที่เป็นอันตรายต่อสุขภาพของมนุษย์ที่จะตรวจสอบให้เป็นไปตามที่ระบุไว้ในประกาศกระทรวงเกษตรและสหกรณ์ ว่าด้วยการกำหนดพืชเป็นพืชควบคุมเฉพาะข้อ ๗ เมื่อพนักงานเจ้าหน้าที่หรือผู้ที่ได้รับมอบหมายสุ่มเก็บตัวอย่างพืชควบคุมเฉพาะแล้วให้ดำเนินการตรวจสอบสารตกค้างหรือเชื้อจุลินทรีย์หรือสิ่งอื่นใดที่เป็นอันตรายต่อสุขภาพของมนุษย์เพื่อประกอบการขอใบรับรองสุขอนามัยข้อ ๘ เมื่อพนักงานเจ้าหน้าที่ตรวจสอบแล้วเห็นว่าสารตกค้างหรือเชื้อจุลินทรีย์หรือสิ่งอื่นใดที่เป็นอันตรายต่อสุขภาพของมนุษย์เป็นไปตามเกณฑ์มาตรฐานแนบท้ายประกาศนี้ ให้ออกใบรับรองสุขอนามัยให้กับผู้ขอตามแบบใบรับรองสุขอนามัยท้ายประกาศนี้ข้อ ๙ ใบรับรองสุขอนามัยให้มีอายุตามที่กำหนดไว้ในใบรับรองสุขอนามัยแต่ทั้งนี้ไม่เกินสามสิบวันข้อ ๑๐ มาตรการตรวจสอบติดตามภายหลังได้รับใบรับรองสุขอนามัยพนักงานเจ้าหน้าที่สุ่มเก็บตัวอย่างที่แปลง โรงคัดบรรจุสินค้าหรือด่านตรวจพืชที่ส่งออก โดยไม่ต้องแจ้งล่วงหน้า๑๐.๑กรณีผู้ขอได้รับใบรับรองสุขอนามัย ตามข้อ ๔.๑หากพบสารตกค้างหรือเชื้อจุลินทรีย์หรือสิ่งอื่นใดที่เป็นอันตรายต่อสุขภาพของมนุษย์เกินเกณฑ์มาตรฐานที่กำหนดโดยพบจากการสุ่มที่แปลง โรงคัดบรรจุสินค้า หรือด่านตรวจพืชที่ส่งออกหรือได้รับการแจ้งเตือนจากประเทศปลายทาง ครั้งที่ ๑กรมวิชาการเกษตรจะแจ้งเตือนผู้ส่งออกเป็นลายลักษณ์อักษรและให้ผู้ส่งออกชี้แจงสาเหตุและการดำเนินการปรับปรุงแก้ไขกระบวนการผลิตภายในระยะเวลาที่กำหนดถ้าพบครั้งที่ ๒ ในพืชชนิดเดิมภายในระยะเวลา ๑ เดือน นับแต่วันที่พบครั้งที่ ๑กรมวิชาการเกษตรจะระงับระยะเวลาที่เหลือของใบรับรองสุขอนามัยการส่งออกครั้งต่อไปต้องทำการตรวจวิเคราะห์เช่นเดียวกับผู้มีคุณสมบัติตามข้อ ๒.๒(๒) เป็นระยะเวลา ๓ ครั้งติดต่อกันก่อนอนุญาตให้ดำเนินการเช่นผู้มีคุณสมบัติตามข้อ ๒.๒ (๑) ได้อีก๑๐.๒กรณีผู้ขอได้รับใบรับรองสุขอนามัย ตามข้อ ๘หากพบสารตกค้างหรือเชื้อจุลินทรีย์หรือสิ่งอื่นใดที่เป็นอันตรายต่อสุขภาพของมนุษย์เกินเกณฑ์มาตรฐานที่กำหนดโดยพบจากการสุ่มที่แปลง โรงคัดบรรจุสินค้า หรือด่านตรวจพืชที่ส่งออกหรือได้รับการแจ้งเตือนจากประเทศปลายทาง ครั้งที่ ๑กรมวิชาการเกษตรจะแจ้งเตือนผู้ส่งออกเป็นลายลักษณ์อักษรระงับระยะเวลาที่เหลือของใบรับรองสุขอนามัยและให้ผู้ส่งออกชี้แจงสาเหตุและการดำเนินการปรับปรุงแก้ไขกระบวนการผลิตภายในระยะเวลาที่กำหนดถ้าพบครั้งที่ ๒ ในพืชชนิดเดิมภายในระยะเวลา ๑ เดือน นับแต่วันที่พบครั้งที่ ๑กรมวิชาการเกษตรจะระงับระยะเวลาที่เหลือของใบรับรองสุขอนามัย การส่งออกครั้งต่อไปต้องทำการตรวจวิเคราะห์สินค้าก่อนส่งออกทุกครั้งเป็นระยะเวลา๓ ครั้ง ติดต่อกัน ก่อนอนุญาตให้ดำเนินการเช่นผู้มีคุณสมบัติตามข้อ ๒.๒ (๒) ได้อีกข้อ ๑๑ เหตุแห่งการระงับการใช้ใบรับรองสุขอนามัย๑๑.๑ผู้ยื่นคำขอแสดงข้อมูลอันเป็นเท็จหรือไม่ถูกต้องที่เกี่ยวข้องกับผลผลิตจากแปลงที่ได้รับการรับรองการผลิตอาหารปลอดภัยจากวัตถุดิบที่มีคุณภาพตามมาตรฐานระบบการจัดการคุณภาพการปฏิบัติทางการเกษตรที่ดีสำหรับพืช๑๑.๒ผลการตรวจติดตามพืชส่งออกพบการปนเปื้อนสารตกค้างหรือเชื้อจุลินทรีย์หรือสิ่งอื่นใดที่เป็นอันตรายต่อสุขภาพของมนุษย์เกินกว่าเกณฑ์มาตรฐาน๑๑.๓จงใจแจ้งข้อมูลเท็จหรือปกปิดข้อมูลที่มีผลต่อความปลอดภัยอาหารข้อ ๑๒ ความในข้อ ๒.๒ ข้อ ๒.๓ ข้อ ๓ ข้อ ๔มิให้นำมาใช้บังคับกับการขอใบรับรองสุขอนามัย เพื่อส่งพืชควบคุมเฉพาะไปประเทศสิงคโปร์ประเทศญี่ปุ่น และสาธารณรัฐประชาชนจีนข้อ ๑๓ ค่าใช้จ่ายในการตรวจสอบเชื้อจุลินทรีย์หรือสิ่งอื่นใดที่เป็นอันตรายต่อสุขภาพของมนุษย์ให้เป็นไปตามอัตราแนบท้ายประกาศนี้ข้อ ๑๔ ก่อนส่งใบรับรองสุขอนามัยให้กับผู้ขอ ให้พนักงานเจ้าหน้าที่เรียกเก็บค่าธรรมเนียมใบรับรองสุขอนามัยตามอัตราที่กำหนดในกฎกระทรวงประกาศฉบับนี้ให้ใช้บังคับเมื่อพ้นกำหนด๓๐ วัน นับตั้งแต่วันประกาศในราชกิจจานุเบกษาเป็นต้นไป[๑]ประกาศ ณ วันที่ ๙กรกฎาคม พ.ศ. ๒๕๕๒สมชาย ชาญณรงค์กุลอธิบดีกรมวิชาการเกษตร[เอกสารแนบท้าย]๑. อัตราค่าตรวจสารตกค้างหรือเชื้อจุลินทรีย์หรือสิ่งอื่นใดที่เป็นอันตรายต่อสุขภาพของมนุษย์แนบท้ายประกาศกรมวิชาการเกษตร เรื่อง หลักเกณฑ์ วิธีการและเงื่อนไขการขอและการออกใบรับรองสุขอนามัย พ.ศ. ๒๕๕๒๒.เกณฑ์มาตรฐานแนบท้ายประกาศกรมวิชาการเกษตร เรื่อง หลักเกณฑ์ วิธีการ และเงื่อนไขการขอและการออกใบรับรองสุขอนามัยพืชพ.ศ. ๒๕๕๒๓.คำขอใบรับรองสุขอนามัย (แบบ พ.ก. ๑๑)๔.ใบรับรองสุขอนามัย (แบบ พ.ก. ๑๑ - ๑)๔.ใบแนบท้ายแบบคำขอใบรับรองสุขอนามัย (แบบ พ.ก. ๑๑.๑)๕.คำขอให้แก้ไขใบแนบใบรับรองสุขอนามัย (แบบ พ.ก. ๑๒)(ดูข้อมูลจากภาพกฎหมาย)ปริยานุช/ผู้จัดทำ๒๔ สิงหาคม ๒๕๕๒พิมลกร/ปรับปรุง๗ ตุลาคม ๒๕๕๖พลัฐวัษ/ตรวจ๗ ตุลาคม ๒๕๕๖[๑] ราชกิจจานุเบกษาเล่ม ๑๒๖/ตอนพิเศษ ๑๑๔ ง/หน้า ๓๖/๑๔ สิงหาคม ๒๕๕๒